**Javno savjetovanje na prijedlog Proračuna**

Javno savjetovanje

Datum: 16.11.2018.

Javno savjetovanje je **otvoreno od 16.studenog do 26. studenog 2018.** godine.

Javno savjetovanje na Prijedlog Proračuna Općine Matulji za 2019.godinu te Projekciju za 2020. i 2021.godinu i na Program gradnje komunalne infrastrukture za 2019. kao i na Program održavanja komunalne infrastrukture za 2019. trajati će kraće od 30 dana iz razloga što se temeljem Zakona o komunalnom gospodarstvu (“Narodne novine” 68/18) Programi građenja komunalne infrastrukture za 2019.kao i Program održavanja komunalne infrastrukture za 2019. trebaju donijeti najkasnije 30 dana prije dana isteka kalendarske godine za koju su doneseni programi što znači da se navedeni programi trebaju donijeti do 01.prosinca 2018.godine.Također je u člancima 67.i članku 72. Zakona o komunalnom gospodarstvu propisano da se Programi gradnje komunalne infrastrukture za 2019. kao i na Program održavanja komunalne infrastrukture za 2019.donose istodobno sa donošenjem Proračuna jedinice lokalne samouprave.

Općina Matulji ovim putem poziva sve zainteresirane na uključivanje u Javno savjetovanje na Prijedlog Proračuna Općine Matulji za 2019.godinu te Projekciju za 2020. i 2021.godinu.

U materijalima se nalazi

[Obrazloženje Proračuna](http://www.opatija.hr/files/file/javno-savjetovanje/2018/1.-PRIJEDLOG-PRORACUNA-2019.---OBRAZLOZENJE.pdf),

Programi i financijski planove proračunskih korisnika

Prijedlog Programa gradnje objekata i uređaja komunalne infrastrukture

Ističemo da svi prijedlozi/amandmani moraju biti sastavljeni na način da se ne mijenja ukupna visina Proračuna, već ako se predlaže povećanje/smanjenje određene stavke (Razdjel, Glava, Program, Aktivnost) istodobno je nužno predložiti stavku na kojoj se prijedlog uravnotežuje. Također bi prijedlog trebao sadržavati ime/naziv predlagatelja te obrazloženje.

U nastavku prikazujemo **primjer amandmana na Proračun:**

|  |  |  |
| --- | --- | --- |
| PREDLAGATELJ | **PRIJEDLOG** |  OBRAZLOŽENJE |
| STAVKA PRORAČUNA | STAVKA PRORAČUNA |
|    | RAZDJEL 1,Glava 1: Predstavničko I izvršno tijelo, Program: Predstavničko tijelo-općinsko vijeće;Aktivnost: Troškovi redovnog rada vijećaPozicija:……smanjenje od 50.000 kn | RAZDJEL 2, Glava 2: Jedinstveni Program: Školstvo, Aktivnost: Visoko obrazovanje Pozicija:……Povećanje od 50.000 kn |   |

Jedno od najvažnijih načela Proračuna je da isti mora biti uravnotežen = ukupna visina planiranih prihoda mora biti istovjetna ukupnoj visini planiranih rashoda. Nadalje, određeni rashodi mogu se financirati isključivo iz određenih prihoda – namjenski prihodi.

**Prihodi koji mogu biti usmjereni isključivo za određenu namjenu su**:

* Prihodi od prodaje imovine = kapitalna ulaganja u imovinu
* Komunalni doprinos = samo za građenje I održavanje komunalne infrastrukture
* Komunalna naknada = održavanje i građenje komunalne infrastrukture,a može temeljem odluke predstavničkog tijela JLS koristiti za finaciranje građenja i održavanja objekata preškolskog , školskog,zdravstvenog I socijalnog sadržaja, javnih građevina sportske I kultirne namjene, te poboljšanja energetske učinskovitosti u vlasništvu JLS, ako se time ne dovodi u pitanje mogućnost održavanja I građenja komunalne infrastrukture
* Spomenička renta = zaštita i očuvanje kulturnih dobara
* Boravišna pristojba = poboljšanje uvjeta boravka turista

**Prihodi koji nemaju točno utvrđenu namjenu - nenamjenski prihodi** (porezi, zakup, ostali prihodi) mogu biti usmjereni na sve vrste rashoda, a u Općini Matulji uglavnom se troše za: javne potrebe, rashode za zaposlene i materijalne rashode općine i proračunskih korisnika, pokriće nedostatka komunalnih prihoda u održavanju komunalne infrastrukture

S druge strane Rashodi Proračuna mogu biti zadani (obvezni) i fakultativni.

**Zadani rashodi (zakonske obveze JLS)**

* Otplate kredita,
* Održavanje objekata i uređaja komunalne infrastrukture
* Gradnja objekata i uređaja komunalne infrastrukture
* Protupožarna zaštita (država definira minimalni standard za rad vatrogasnih postrojbi koji se financira iz decentraliziranih sredstava poreza na dohodak)
* Javni prijevoz
* Plaće i materijalni rashodi stručnih službi Općine i Dječjeg vrtića Matulji

**Fakultativni rashodi odnose se na osiguravanje dodatnih standarda u javnim potrebama**

* dodatni programi u predškolskom odgoju , osnovnoškolskom obrazovanju, srednješkolskom I visokom obrazovanju (stipendije,pokazne,udžbenici i sl.)
* Javne potrebe u kulturi (manifestacije, redovan rad udruga u kulturi…)
* Javne potrebe u sportu
* Socijalni programi i zdravstvena zaštita
* Javne potrebe u gospodarstvu
* Financiranje rada ostalih udruga

Sukladno Zakonu o proračunu amandmani se NE mogu davati na Program: otplate kredita odnosno ne mogu biti vezani uz kreditno zaduženje Općine kao i na Proračunsku rezervu. Nadalje, sukladno namjeni izvora financiranja amandmani koji se odnose na Program gradnje komunalne infrastrukture mogu biti isključivo vezani uz rashode unutar toga Programa (radi namjenskih sredstava). Amandmani vezani uz stavke unutar Programa održavanja također u pravilu moraju biti vezani uz rashode unutar toga Programa osim u visini nenamjenskih izvora za planiranih za realizaciju Programa. Amandmani vezani uz razvojne programe, kapitalna ulaganja u imovinu i prostorno plansku dokumentaciju mogu biti vezani isključivo uz rashode za te Programe.

**Javno savjetovanje otvoreno je do 26. studenog 2018. godine.**

**Sudionici u javnom savjetovanju mogu svoje prijedloge dostaviti poštom, osobno u pisarnicu Općine, putem e-maila na adresu: Općine** **helena.stanic@matulji.hr****na definiranom [obrascu](http://www.opatija.hr/files/file/javno-savjetovanje/2018/obrazac---proracun.doc%22%20%5Ct%20%22_blank).**

Načelnik

Mario Ćiković